રાજકોટ તા.૬ : ગોંડલમાં ગત મંગળવારે રામરાજય કોટન મીલનાં ગોડાઉનમાં ૨૮ કરોડની મગફળીના જથ્થામાં લાગેલ રહસ્યમય આગની ઘટના પરથી સીઆઇડી ક્રાઇમે પડદો ઉંચકી છ શખ્સોને દબોચી લીધા છે. વેલ્ડરોની બેદરકારીને કારણે આગ લાગ્યા બાદ કારસ્તાન છુપાવવા વેલ્ડીંગ મશીન સહિતની સામગ્રી છુપાવી દેનાર ચાર વેલ્ડરો અને ગોડાઉન માલિક તથા ગોડાઉન મેનેજર સહિત છ શખ્સોની સંડોવણી ખુલતા તમામ સામે ગુનો દાખલ કરી ગતરાત્રે જ ઉઠાવી લઇ ધરપકડ કરાઇ હોવાનું સીઆઇડી ક્રાઇમના ડીઆઇજી દિપાંકર ત્રિવેદીએ પોલીસ કમિશ્નર કચેરી ખાતે યોજાયેલ પ્રેસ કોન્ફરન્સમાં જણાવ્યુ હતુ.